
Ministru kabineta sēdes protokollēmums

Noteikumu projekts "Grozījumi Ministru kabineta 2012. gada 10. aprīļa noteikumos Nr. 263 "Kadastra objekta reģistrācijas un kadastra datu aktualizācijas noteikumi""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Tieslietu ministrijai turpināt darbu pie kadastrālās vērtēšanas metodikas pilnveides, ievērojot Nekustamā īpašuma valsts kadastra likuma 66. panta otrajā daļā noteiktos kadastrālās vērtēšanas principus, un tieslietu ministram līdz 2027. gada 15. maijam izstrādāt un iesniegt Ministru kabinetā kadastrālo vērtēšanu regulējošos normatīvo aktu projektus un jaunu kadastrālo vērtību bāzi.
· 4. Ministru kabinets, lemjot par nekustamā īpašuma nodokļa politikas attīstību, ņem vērā kadastrālo vērtību bāzes aktualizācijas ciklus.
· 5. Kultūras ministrijai izstrādāt un kultūras ministram līdz 2025. gada 1. decembrim iesniegt Ministru kabinetā grozījumus Ministru kabineta 2021. gada 26. oktobra noteikumos Nr. 720 “Kultūras pieminekļu uzskaites, aizsardzības, izmantošanas un restaurācijas noteikumi", lai nodrošinātu citās informācijas sistēmās un reģistros, kā arī Apgrūtināto teritoriju informācijas sistēmas datu (objektu un apgrūtināto teritoriju) un Nekustamā īpašuma valsts kadastra informācijas sistēmas nekustamā īpašuma objekta apgrūtinājumu klasifikatorā viennozīmīgi saprotamus un atkalizmantojamus datus par kultūrvēsturisko objektu tipoloģiju un ar to saistīto informāciju strukturētā (kodētā) veidā, kā arī noteikt pazīmi un tās piešķiršanas kārtību lietošanas tiesību ierobežojuma apjomam būvei (visa būve vai būves daļa), lai kultūrvēsturiskajiem objektiem tiktu atspoguļota ne tikai kultūrvēsturiskā nozīme, bet arī lietošanas tiesību ierobežojuma apjoms.

